कुछ लोगों ने तब यह विचार व्यक्त किये थे कि फेसबुक सरीखी सोशल नेटवर्क की साईट ब्लॉग जैसे विचार विमर्श वाले स्थान की जगह नहीं ले सकती .. यह बात मार्क जुकरबर्ग ने शायद सुन ली हो और फेसबुक में "नोट्स" की एक अलग सुविधा जोड़ दी जहाँ आप ब्लॉग की ही तरह व्यक्त हो सकते हैं ..लोगों ने इस सुविधा को हाथों हाथ लिया और वहां भी पिल पड़े ....हिन्दी के एक बड़े प्रोफ़ेसर तो वहां आदतन नोट्स में ही लिखते हैं और यहाँ ब्लॉगजगत में उनकी पोस्टों पर कोई टिपियाने वाला नहीं रहता . फेसबुक पर बहार ही बहार है ..ब्लॉग पर लाले और फेसबुक पर मतवालों की कमी नहीं ..यहाँ बिचारे प्रोफ़ेसर साहब को ढूंढें भी पब्लिक नहीं मिल रही वहां बिन ढूंढें हजार मिल रहे हैं ...